Publication: Magyar Közlöny
Issue: MK-1999-39 (Year: 1999, Number: 39)
Era: 1990-2004
Section: 1.5.1. A közoktatásról szóló 1993. évi LXXIX. törvény
Paragraph Index: 178

4. Szociális, egészségügyi és lakásprogramok 4.1. A cigány lakosság egészségi állapotának javítása, valamint az egészségügyi szolgáltatások igénybevétele során előforduló hátrányos megkülönböztetést eredményező gyakorlatok megszüntetése érdekében kutatási programot kell indítani a cigány lakosság egészségi állapot mutatóiról, az egészségügyi szolgáltatást nyújtó intézmények és az érintett lakosság kapcsolatáról. Vizsgálat alapján az egészségpolitikai stratégiához kapcsolódóan szakmai programot kell kidolgozni. Felelős: egészségügyi miniszter Miniszterelnöki Hivatal társadalombiztosításért felelős politikai államtitkára Nemzeti és Etnikai Kisebbségi Hivatal elnöke Határidő: a kutatási program megvalósításának határideje: 2000. december 31. a szakmai program kidolgozásának határideje: 2001. március 31. 4.2. Bővíteni kell a népegészségügyi szempontból is fontos, prevenciót szolgáló különböző szűrő-gondozó szolgáltatások körét. A telepeken vagy telepszerű lakókörnyezetben élő, a környezeti és egészséget veszélyeztető tényezők megszüntetése érdekében, a lakóközösségek, a települési és kisebbségi önkormányzatok bevonásával, szakmai intézkedéseket kell kezdeményezni. Az egészségi állapot javítására irányuló intézkedések végrehajtásáról, azok eredményességéről a Tárcaközi Bizottság érintett tagja évente írásos tájékoztatót készít a Tárcaközi Bizottságnak. Felelős: egészségügyi miniszter földművelésügyi és vidékfejlesztési miniszter környezetvédelmi miniszter belügyminiszter Határidő: folyamatos a tájékoztató első alkalommal történő elkészítése: 1999. december 31. 4.3. A telepek, telepszerű lakókörnyezetek újratermelődésének megakadályozása és visszaszorítása érdekében megkezdett felmérés befejezését követően — a telepek, telepszerű lakókörnyezetek kiváltására vagy azok infrastruktúrájának, intézményeinek fejlesztésére, az ivóvíz-ellátási problémák műszaki megoldására programot kell készíteni megvalósíthatósági tanulmánnyal és részletes finanszírozási ütemtervvel, az érintett lakóközösségek, települési és cigány kisebbségi önkormányzatok, szervezetek bevonásával. Felelős: földművelésügyi és vidékfejlesztési miniszter belügyminiszter egészségügyi miniszter gazdasági miniszter közlekedési, hírközlési és vízügyi miniszter Nemzeti és Etnikai Kisebbségi Hivatal elnöke Határidő: folyamatos a megkezdett felmérés befejezésének határideje: 1999. december 31. a szakmai program elkészítésének határideje: 2000. május 31. 4.4. Értékelni kell az Országos Cigány Önkormányzat és a Jóléti Szolgálati Alapítvány lakásprogramjainak tapasztalatait. Javaslatot kell tenni a hátrányos helyzetű rétegek — ezen belül a cigányság — lakásproblémáinak megoldását segítő programok továbbfejlesztésére. Felelős: szociális és családügyi miniszter gazdasági miniszter belügyminiszter földművelésügyi és vidékfejlesztési miniszter Nemzeti és Etnikai Kisebbségi Hivatal elnöke Határidő: 1999. november 30.

Source: https://magyarkozlony.hu/hivatalos-lapok/4e760ef3fb5a324929f324f6b4416a10fa3b3229/dokumentumok/98d523080c4f2d95a2e8aacbe0e54e724e79def8/letoltes